આજકાલ યુવતીઓ પોતાનાં લગ્નમાં કંઈક હટકે પહેરવાનું પસંદ કરે છે. ઘાઘરા સાથે બ્લાઉઝ તો બહુ કૉમન છે. ઘાઘરા સાથે ક્રૉપ ટૉપ પહેરી એક અનકૉમન લુક આપી શકાય. જો ટિપિકલ બ્લાઉઝ પહેર્યું હોય તો છેડો કમ્પલ્સરી ગુજરાતી જ પહેરવો પડે, પરંતુ જો ક્રૉપ ટૉપ પહેર્યું હોય તો છેડાનું સ્ટાઇલિંગ કરી શકાય. ક્રૉપ ટૉપની લેન્ગ્થ ઓછી હોવાને લીધે એ દૂરથી બ્લાઉઝ જેવું જ લાગે છે. હેવી વર્કવાળો ઘાઘરો અને એની સાથે પ્લેનમાં થોડું વર્ક કરેલું ક્રૉપ ટૉપ અને સાઇડ શૉલ્ડર પર રાખેલો દુપટ્ટો એક કમ્પ્લીટ બ્રાઇડ લુક આપી શકે.